stanford-oval/wikipedia huggingface dataset:
Naja Marie Aidt

Naja Marie Aidt vastaanottaa Pohjoismaiden neuvoston kirjallisuuspalkinnon Helsingissä 2008.
Naja Marie Aidt (s. 24. joulukuuta 1963 Egedesminde) on tanskalainen, Grönlannissa syntynyt ja Kööpenhaminassa nuoruutensa viettänyt kirjailija.
Aidtin esikoisteos oli runokokoelma Så længe jeg er ung (1991). Hän on kirjoittanut useita runokokoelmia, novellikokoelmia, näytelmäelokuvan, romaanin ja näytelmiä. Aidt sai Pohjoismaiden neuvoston kirjallisuuspalkinnon novellikokoelmastaan Bavian (2006). Sen novelleissa ovat läsnä suru ja elämänilo, pelko ja lohdutus, ja elämänviisaudesta muodostuu niiden keskeinen teema. Androgyyninen seksuaalisuus on Bavian-kokoelmassa toistuva aihelma. Teoksen tanskalainen kustantaja on Gyldendal. Vuonna 2012 ilmestyi tanskaksi Aidtin esikoisromaani Sten saks papir.
Aidt asuu Brooklynissä, New Yorkissa.
Suomennetut teokset

Jos kuolema on vienyt sinulta jotakin, anna se takaisin: Carlin kirja.  (Har døden taget noget fra dig så giv det tilbage – Carls bog, 2017)  Suomentanut Katriina Huttunen. Helsinki:  S&S, 2018.  ISBN 978-951-52-4428-4.
Maapallon arvo

Maapallon arvo tarkoittaa maapallon taloudellista arvoa.
Vihreässä taloustieteessä se on arvio ekosysteemin arvosta ja tärkeä laskelmille elämän arvosta. On useita tapoja arvioida maapallon arvoa.
Nikon D3300

| Nikon D3300 |
| --- | --- |

Tyyppi:  digitaalinen järjestelmäkamera, yksisilmäinen peiliheijastuskamera
Kenno:  23.5 mm × 15.6 mm CMOS (Nikon DX -formaatti)
Korkein resoluutio:  6016 × 4000 (24,2 megapikseliä)
Objektiivi:  Nikonin F-tyyppi
Suljin:  elektronisesti ohjattu verhosuljin
Suljinajat:  30 - 1/4000 s
Sarjakuvaus:  5 kuvaa/s
Etsin:  optinen, 0,85×, 95%
ISO-arvot:  100 - 12 800 (digitaalisesti jopa 25 600) ISO
Salama:  sisäänrakennettu aukeava
LCD-näyttö:  3,0 tuumaa, 921 000 pikseliä
Tallennusmedia:  Secure Digital, SDHC ja SDXC, UHS-I-nopeudella
Akku:  Nikon EN-EL14a, EN-EL14
Paino:  410 g (ilman akkua ja muistikorttia)
Nikon D3300 on Nikonin 7. tammikuuta 2014 lanseeraama digitaalinen järjestelmäkamera 24,2 megapikselin DX-kokoisella kennolla, joka vastaa APS-C:tä. Sitä markkinoidaan lähtötason järjestelmäkamerana aloittelijoille (opetusohjelmalla ja parannetulla opastustilalla) ja kokeneille järjestelmäkameraharrastajille, jotka ovat valmiita edistyneempiin ominaisuuksiin ja suorituskykyyn. D3300 korvaa D3200:n Nikonin aloittelijatason järjestelmäkamerana. D3300:n mukana tulee yleensä 18-55 mm VR II -sarjan linssi, joka on päivitetyn mallin vanhemmasta VR (tärinänvaimennus) -objektiivista.
Expeed 4 -piirin avulla kamera voi nauhoittaa 60 fps 1080p -videota MPEG-4-muodossa, sekä 24,2 megapikselin kuvia nopeudella 5 kuvaa sekunnissa.  Se on Nikonin ensimmäinen järjestelmäkamera, jossa on helppo (pyyhkäisy) panoraama. Kuten Nikon D5300:ssa, hiilikuidulla lujitettu polymeerirunko ja myös uusi sisäänvedettävä sarjaobjektiivi tekevät siitä pienemmän ja kevyemmän. Kameran runko on kooltaan noin 124 × 98 × 75,5 mm ja painaa 460 g, ja 410 g ilman akkua ja muistikorttia.
D3400 syrjäytti D3300:n Nikonin lähtötason kamerana loppuvuodesta 2016.
Uudet ominaisuudet

24,2 megapikselin kuvakenno 12-bittisellä värisyvyydellä ja 5 kuvan sekuntinopeudella. Optinen alipäästösuodatin poistettu (OLPF, anti-aliasing (AA) -suodatin).
Expeed 4 1080p-videolla 60p / 50p fps
Uusi etsin 0,85 suurennuksella
Panoraamatila (Nikonin ensimmäinen DSLR)
13 erikoistehostetta
Uudet automaattiset salamatilat
Opetustila ja uusi, parannettu opastustila
Hiilikuituvahvisteisesta polymeeristä valmistettu, pienempi ja kevyempi runko
EN-EL14a- ja EN-EL14-paristot, parannetulla 700 kuvan akunkestolla
Wi-Fi on lisävaruste WU-1a-sovittimen kautta, joka kiinnittyy kameran vasemmalle puolelle
3,5 mm:n mikrofoniportti
Nokia 6

| Nokia 6 |
| --- | --- |
 Nokia 6
Valmistaja:  HMD Global
Julkaistu:  8.1.2017
Käyttöverkot:  GSM (850/900/1800/1900), WCDMA (1,2,5,8), LTE (1,3,5,7,8,20,28,38,40)
Mitat:  154 × 75,8 × 7,85 mm
Paino:  169 g
Näyttö:  5,5" IPS LCD-kosketusnäyttö
Näytön kuvatarkkuus:  1 920 × 1 080 px
Suoritin:  Qualcomm Snapdragon 430
Keskusmuisti:  4 Gt
Flash-muisti:  64 Gt
Takakamera:  16 megapikseliä
Etukamera:  8 megapikseliä
Valmiusaika:  32 vuorokautta
Puheaika:  18 tuntia (3G)
Käyttöjärjestelmä:  Android 7.0 Nougat
Akku:  3 000 mAh
Tiedonsiirto:  4G LTE -mobiiliverkkoyhteys (kategoria 4, maks. 150 Mbit/s), Wi-Fi 802.11b/g/n ja Bluetooth 4.1
Liitännät:  Micro-USB ja 3.5 mm audioliitin
Muistikorttipaikka:  microSD-korttipaikka, 128 Gt:n korttien tuella
Infobox OKNimi-testi OK: 
Nokia 6 on suomalaisen HMD Globalin tammikuussa 2017 esittelemä älypuhelin, joka perustuu Android-käyttöjärjestelmälle. Puhelin on yrityksen ensimmäinen Nokia-merkkinen älypuhelin ja se tuli ensiksi myyntiin vain Kiinassa. Kiinan hinnaksi ilmoitetaan 1 699 juania eli noin 230 euroa. 2017 Mobile World Congress -tapahtumassa esiteltiin myös erikoisversio "pianomusta" Nokia 6 -puhelimesta. Perusmallin hinnaksi tulee Euroopassa 249 euroa ja Arte Black -erikoisversion hinta paljastetaan myöhemmin.
Ominaisuudet

Puhelimessa on 5,5 tuuman HD-tasoinen LCD-kosketuskäyttö Gorilla Glass 3 -lasilla. Käyttöjärjestelmänä toimii Android 7.0 Nougat. Puhelimessa on kaksi kameraa; 16 megapikselin f/2.0-valovoimainen takakamera kaksois-LED-salamalla ja 8 megapikselin etukamera. Puhelimessa on kaksi SIM-korttipaikkaa.
Puhelimen kotinäppäimessä on sormenjälkitunnistin, ja puhelinta valmistetaan viittä eri väriä: pianomusta, mattamusta, sininen, hopea ja kupari.
Arvioita

Io-tech raportoi puhelimen saaneen kehuja JerryRigEverything-tekemässä kestävyystestissä.
Nokia 6 (2018)

Tammikuussa 2018 HMD Global julkisti Nokia 6:stä uuden version. Puhelimessa on Qualcomm Snapdragon 630 -järjestelmäpiiri. Uusi Nokia 6 tukee taka- ja etukameran yhdistävää Dual-Sight -kuvaustilaa, jolla voi kuvata bothie-kuvia ja videoita.
Nina J Hedkrok

| Nina J Hedkrok |
| --- | --- |
 Nina J Hedkrok vuonna 2012.
Henkilötiedot
Syntynyt: 15. marraskuuta 1965 (ikä 58) Helsinki
Kansalaisuus:  Suomi
Ammatti:  urheilija, käsikirjoittaja, sanoittaja, säveltäjä ja laulaja
  [ Muokkaa Wikidatassa ] [ ohje ]  
Nina Julia Hedkrok (s. 15. marraskuuta 1965 Helsinki) on suomalainen urheilija, käsikirjoittaja, sanoittaja, säveltäjä ja laulaja.
Ninalla on musta vyö taekwondossa ja hän toimii perustamassaan Taekwondo Gepards -seurassa päävalmentajana. Hän kehitti Suomen Taekwondo Unionille ja Suomen Taekwondoliitolle junioritoimintaa. Nina on voittanut taekwondon MM-kultaa vuonna 2000 WTF World Taekwondo Poomsae Championships -kisoissa.
Nina on opiskellut liikuntaa Vierumäen Urheiluopistossa, suorittanut voimankäyttökouluttajan tutkinnon Tampereen Poliisikoulussa ja opiskellut merenkulkua Helsingin Merimieskoulussa. Hän aloitti 13-vuotiaana musiikkiharrastuksen sanoittajana. Nina on sanoittanut ja säveltänyt salanimillä useita kappaleita ja hänen teoksiaan on myös levytetty. Nina on Mustaa samettia -orkesterin perustaja, vokalisti Chanfado -tulkitsija. Vuonna 2009 solmittiin Ninan ja Arto Paasilinnan välillä elokuvasopimus Paasilinnan romaanista Neitosten karkuretki, (WSOY 2008). Elokuvan käsikirjoittaa Hedkrok ja elokuvan ohjaajaksi valittiin Hannu Peltomaa.
Nina J. Hedkrok oli Liike Nyt kansanedustajaehdokas Helsingin vaalipiirissä vuonna 2019, sai 448 ääntä eikä valittu.
Aiheesta muualla

Nina Hedkroksin Blogi
Facebook - Nina J. Hedkrok & Mustaa samettia
Nummisuutarit (vuoden 1957 elokuva)

| Nummisuutarit |
| --- | --- |

Ohjaaja:  Valentin Vaala
Käsikirjoittaja:  Ilmari Unho Usko Kemppi Valentin Vaala
Perustuu:  Aleksis Kiven näytelmään Nummisuutarit, 1864
Tuottaja:  Risto Orko
Säveltäjä:  Erkki Aaltonen
Kuvaaja:  Eino Heino
Leikkaaja:  Armas Laurinen
Lavastaja:  Oiva Hovi
Pääosat:  Martti Kuningas Lauri Leino Alice Lyly Ernest Ervasti
Valmistustiedot
Valmistusmaa:  Suomi
Tuotantoyhtiö:  Suomi-Filmi Oy
Ensi-ilta:  1957
Kesto:  93 min
Alkuperäiskieli:  suomi
Aiheesta muualla
IMDb
Elonet
AllMovie
Infobox OKNimi-testi OK: 
Nummisuutarit on Valentin Vaalan ohjaama elokuva, jonka käsikirjoitus perustuu Aleksis Kiven Nummisuutareihin. Se sai ensi-iltansa vuonna 1957. Elokuva oli Suomi-Filmin ensimmäinen värielokuva. Näyttelijä Martti Kuningas muistetaan usein elokuvan Eskon roolista.
Tuotanto

Elokuvassa käytettiin neuvostoliittolaista Sovcolor-järjestelmää. Kesän säät eivät suosineet kuvauksia, ja syksyyn lykkäytyneiden töiden takia puiden lehtiä jouduttiin värjäämään vihreiksi.
Näyttelijät

| 0 | 1 | 2 |
| --- | --- | --- |
|  Martti Kuningas  | … |  Esko   |
|  Lauri Leino  | … |  Topias   |
|  Alice Lyly  | … |  Martta   |
|  Ernest Ervasti  | … |  Iivari   |
|  Jalmari Rinne  | … |  Sepeteus   |
|  Holger Salin  | … |  Niko   |
|  Heidi Krohn  | … |  Jaana   |
|  Helge Herala  | … |  Mikko   |
|  Heikki Heino  | … |  Kristo   |
|  Jussi Oksa  | … |  Karri   |
|  Eila Auer  | … |  Kreeta   |
|  Kosti Klemelä  | … |  Jaakko   |
|  Matti Lehtelä  | … |  Sakeri   |
|  Niilo Sale  | … |  Antres   |
|  Erkki Uotila  | … |  Eerikki   |
|  Erkki Poikonen  | … |  Teemu   |
|  Mikko Kallakari  | … |  Teemun isä   |
|  Uuno Montonen  | … |  krouvari   |
|  Laina Laine  | … |  Anna-muori   |
|  Markus Similä  | … |  Leenan-Kalle   |
|  Taito Mäkelä  | … |  kapakan isäntä   |
Nokia 2010

| Nokia 2010 |
| --- | --- |

Julkaistu:  1994
Käyttöverkot:  GSM: 900
Paino:  275 g
Värien lukumäärä:  1
Infobox OKNimi-testi OK: 
Nokia 2010 on Nokian vuonna 1994 julkaisema matkapuhelin. Matti Makkosen mukaan Nokia 2010  oli ensimmäinen puhelin, jonka avulla pystyi helposti kirjoittamaan viestejä.
Ominaisuudet

viimeksi soitettu ja väliin jääneet puhelut
viestipalvelu
soitonsiirto
soittoäänet
yhden painikkeen soitto
kielivalinta
verkon valinta
soittoajastin
Nicol Matt

Nicol Matt (s. 18. joulukuuta 1970 Sankt Georgen im Schwarzwald, Baden-Württemberg) on saksalainen kuoronjohtaja. Hänen opettajiensa joukossa olivat Thomas Pfeiffer, Frieder Bernius ja Eric Ericson. Hän on muun muassa johtanut Euroopan kamarikuoroa ja saanut kutsuja Rheingaun musiikkijuhlien kaltaisiin konserttisarjoihin.
Matt on kiertänyt Yhdysvalloissa, Kanadassa, Belgiassa, Ranskassa, Kreikassa ja Alankomaissa. Hän on levyttänyt muun muassa Brilliant Classicsille ja tehnyt yhteistyötä lukuisien nykysäveltäjien kanssa; näihin lukeutuvat Morten Lauridsen, Bob Chilcott, John Rutter, Hans Schanderl ja Frank Zabel.
Aiheesta muualla

Viralliset sivut (saksaksi), (englanniksi)
Viralliset sivut (englanniksi)
Nils Rinkama

Rinkama 1940-luvulla.
Nils "Nisse" Rikhard Rinkama, vuoteen 1935 Ringbom (4. joulukuuta 1920 Pori – 12. elokuuta 1961 Cadiz Espanja) oli suomalainen säveltäjä ja kapellimestari.
Henkilöhistoria

Nils Rinkaman vanhemmat olivat kauppias, muusikko Niilo Rikhard Rinkama ja Dagmar Salminen. Rinkama tuli ylioppilaaksi 1940 ja opiskeli musiikkia Helsingin yliopistossa 1945–1946 ja Sibelius-Akatemiassa 1938–1939 ja 1945–1947, pääaineena huilunsoitto. Pianonsoittoa hän opiskeli Kerstin Karstenin ja Martti Paavolan johdolla. Rinkama toimi Suomalaisen oopperan kapellimestarina vuodesta 1946. Vakinaiseksi kapellimestariksi oopperaan Rinkama kiinnitettiin vuonna 1953.  Orkesterien johtamisen ja sävellystyön lisäksi hän toimi myös konserttien säestäjänä ja johtajana Suomessa ja ulkomailla. Rinkama kuoli sydänkohtaukseen kesken oopperan baletin työmatkaa Espanjassa. Rinkama on haudattu vaimoineen Käppärän hautausmaalle Poriin.
Nils Rinkaman puoliso vuodesta 1943 oli Irja Tuulikki Harju. Heidän poikansa oli lakimies Riku Rinkama.
Sävellykset elokuviin

Kahvia, kahvia (lyhytelokuva, 1951)
Professori Masa (1950)
Isäntä soittaa hanuria (1949)
Ruma Elsa (1949)
Aiheesta muualla

Nisse Rinkama Internet Movie Databasessa. (englanniksi)
Nisse Rinkama Elonetissä (Arkistoitu – Internet Archive)
Maaouya Ould Sid'Ahmed Taya

| Maaouya Ould Sid'Ahmed Taya |
| --- | --- |

Mauritanian presidentti
 12.12. 1984 – 3.8. 2005  
Edeltäjä:  Mohamed Khouna Ould Haidalla
Seuraaja:  Ely Ould Mohamed Vall
Henkilötiedot
Syntynyt: 28. marraskuuta 1941 (ikä 82)
Tiedot
Uskonto:  sunni islam
Sotilaspalvelus
Palvelusmaa(t):  Mauritania
Palvelusvuodet:  1961 - 1992
Sotilasarvo:  eversti
Maaouya Ould Sid'Ahmed Taya (arab. معاوية ولد سيد أحمد الطايع‎‎, s. 1941) oli Mauritanian presidentti vuosina 1984–2005.
Taya syntyi Atarin kylässä, Adraran alueella Keski-Mauritaniassa.
Hän kävi koulua Rossossa Etelä-Mauritaniassa. Valmistumisen jälkeen Taya meni ranskalaiseen sotilaskouluun vuonna 1960, josta hän valmistui upseeriksi. Vuonna 1978 Mauritanian armeija syrjäytti presidentti Moktar Ould Daddahin Länsi-Saharan Polisario-liikettä vastaan käydyn sodan aikana.
Tayasta tuli pääesikunnan päällikkö tammikuussa 1981. Hän oli maan pääministeri huhtikuusta 1981 maaliskuuhun 1984. Silloin maa oli vielä juntan alainen.
Taya syrjäytti maan johtajan Mohamed Khouna Ould Haidallan 12. joulukuu 1984 Ould Haidallan ollessa ulkomailla ja nousi maan johtoon. Presidentti Taya oli vallassa lähes 20 vuotta.
Vuoden 1991 Persianlahden sodan aikana Ould Taya siirtyi lännen liittolaiseksi. Vuonna 1999 maa solmi suhteet Israeliin.
Heinäkuussa 2003 Tayan hallitus selvisi vallankaappausyrityksestä. Kaappauksen johtaja Saleh Ould Hanenna pääsi aluksi pakoon ja perusti sissiryhmän, mutta jäi kiinni 2004 ja hänet tuomittiin elinkautiseen vankeuteen.
Vuonna 2004 Tayan hallinto pidätti lisää väitettyjä salaliittolaisia, joiden väitettiin suunnitelleen vallankaappausta hänen matkustaessaan Ranskaan.
Tayan ollessa Saudi-Arabian kuningas Fahdin hautajaisissa elokuussa 2005 sotilaat ottivat haltuunsa hallintorakennukset ja tiedotusvälineet pääkaupungissa ja julistivat maata hallitsevan Oikeuden ja demokratian sotilasneuvoston.
Palatessaan Saudeista hän lensi Niameyhin Nigeriin. Hän tapasi maan presidentin Tandja Mamadoudin ja tuomitsi kaappauksen radiossa. Taya asettui perheineen Qatariin. Eversti Ely Ould Mohamed Vall lupasi hänelle paluun maahan huhtikuussa 2006, jollei hän ottaisi osaa politiikkaan.
Magee

Magee on muun muassa seuraavien henkilöiden sukunimi:
Abbie Magee (s. 2000), pohjoisirlantilainen jalkapalloilija
Barry Magee (s. 1934), uusiseelantilainen kestävyysjuoksija
Bryan Magee (1930–2019), brittiläinen parlamentaarikko, kirjailija ja filosofi
Damien Magee (s. 1945), brittiläinen Formula 1 -kuljettaja
| --- | --- |
: Tällä täsmennyssivulla luetellaan henkilöitä, joilla on sama sukunimi.
Nousuvesi (televisiosarja)

| Nousuvesi> Springfloden |
| --- | --- |
Tyyli:  rikosdraama
Kestoaika:  45 minuuttia
Luoja(t):  Cilla Börjlind Rolf Börjlind
Pääosissa:  Julia Ragnarsson Kjell Bergqvist
Alkuperämaa:   Ruotsi
Alkuperäiskieli:  ruotsi
Verkko:   SVT1  Yle TV1
Esitetty:  6. maaliskuuta 2016 – 18. marraskuuta 2018
Tuotantokausia:  2
Jaksoja:  20
Ikäraja:  
Tuotanto
Tuottaja(t):  Martin Cronström Francy Suntinger
Vastaava(t) tuottaja(t):  Lars Blomgren Christian Wikander Wolfgang Feindt Peter Nadermann Alexander Vandeputte Jan De Clercq
Käsikirjoittaja(t):  Cilla Börjlind Rolf Börjlind
Tuotantoyhtiö(t):  SVT Drama
Aiheesta muualla
IMDb 
Nousuvesi (ruots. Springfloden) on ruotsalainen Cilla ja Rolf Börjlindin rikosromaaneihin perustuva SVT:n rikosdraamasarja. Sarjan pääosissa näyttelevät Julia Ragnarsson ja Kjell Bergqvist. Bergqvist sai roolistaan parhaan miespääosan esittäjän Kristallen-palkinnon vuonna 2016.
Sarjan ensimmäinen tuotantokausi alkoi ruotsissa SVT1-kanavalla maaliskuussa 2016. Suomessa sarja alkoi Yle TV1 -kanavalla 11. syyskuuta 2016.
Sarjan toisen tuotantokauden esitys YLE TV1:llä alkoi 9. elokuuta 2021.
Juoni

Nuori poliisiopiskelija Olivia Rönning (Julia Ragnarsson) saa kesäksi kotitehtäväksi tutustua vuonna 1990 tapahtuneeseen ratkaisemattomaksi jääneeksi rantamurhaan. Tapausta tutki aikoinaan Olivian edesmennyt isä. Olivia kiinnostuu jutusta ja alkaa tutkia murhaa. Olivia saa apua murhan tutkintaa aikoinaan johtaneelta rikoskomisario Tom Stiltonilta (Kjell Bergqvist), joka on nykyään raihnainen asunnoton.
Samaan aikaan nettiin julkaistaan videoita, joissa joukko naamioituneita nuoria miehiä pahoinpitelee asunnottomia. Kaupungin asunnottomat pelkäävät pian henkensä puolesta. Kun Stiltonin ystävätär tapetaan, hän alkaa kuntoilla ja tutkia pahoinpitelyjä.
Rooleissa

| 0 | 1 | 2 |
| --- | --- | --- |
|  Julia Ragnarsson  | … |  Olivia Rönning   |
|  Kjell Bergqvist  | … |  Tom Stilton   |
|  Cecilia Nilsson  | … |  Mette Olsäter   |
|  Michaela Thorsén  | … |  Lisa Hedqvist   |
|  Arvin Kananian  | … |  Bosse Thyrén   |
|  Dar Salim  | … |  Abbas el Fassi   |
|  Kjell Wilhelmsen  | … |  Rune Forss   |
|  Stefan Gödicke  | … |  Janne Klinga   |
|  Helena Bergström  | … |  Linn Magnusson   |
|  Peter Carlberg  | … |  Alexander Nordin   |
|  Dag Malmberg  | … |  Nils Wendt   |
|  Niklas Hjulström  | … |  Bertil Magnusson   |
|  Johan Widerberg  | … |  "Minkki" Minqvist   |
|  Anna Wallander  | … |  Vera Larsson   |
|  Björn Andrésen  | … |  Benseman   |
|  Josefin Iziamo  | … |  Muriel   |
|  Mattias Silvell  | … |  Arvo Pärt   |
|  Richard Sseruwagi  | … |  Mikael Florén   |
|  Lars Andersson  | … |  Erik   |
|  Michael Segerström  | … |  Mårten Olsäter   |
|  Malena Engström  | … |  Ovette Andersson   |
|  Leonard Samuelsson Heinemann  | … |  Acke Andersson.   |
|  Gustav Lindh  | … |  Liam Olsson.   |
|  Dakota Trancher Williams  | … |  Adam Sharew   |
|  Görel Crona  | … |  Jackie Berglund   |
|  Dominik Henzel  | … |  Chivas   |
|  Angela Kovács  | … |  Eva Carlsén   |
|  Filip Berg  | … |  Ove Gardman   |
|  Carina M. Johansson  | … |  Marianne Boglund   |
|  Iggy Lond Malmborg  | … |  Lennie   |
Jaksot

| Jakso | Esityspäivä alkuperämaassa | Esityspäivä Suomessa | Katsojaluvut Suomessa |
| --- | --- | --- | --- |
| 1 | 6. maaliskuuta 2016 | 11. syyskuuta 2016 | 524 000 |
| 2 | 13. maaliskuuta 2016 | 18. syyskuuta 2016 | 435 000 |
| 3 | 20. maaliskuuta 2016 | 25. syyskuuta 2016 | 375 000 |
| 4 | 27. maaliskuuta 2016 | 2. lokakuuta 2016 | 312 000 |
| 5 | 5. maaliskuuta 2016 | 9. lokakuuta 2016 | 363 000 |
| 6 | 12. maaliskuuta 2016 | 16. lokakuuta 2016 | 319 000 |
| 7 | 19. maaliskuuta 2016 | 23. lokakuuta 2016 |  |
| 8 | 26. maaliskuuta 2016 | 30. lokakuuta 2016 |  |
| 9 | 2. huhtikuuta 2016 | 6. marraskuuta 2016 |  |
| 10 | 9. huhtikuuta 2016 | 13. marraskuuta 2016 |  |
Magnetohydrodynamiikka

Simulaatio MHD:n vaikutuksesta aurinkotuulessa
Magnetohydrodynamiikka (MHD) on tieteenala, joka tutkii sähköä johtavien nesteiden dynamiikkaa. Tällaisia nesteitä ovat esimerkiksi plasma, nestemäinen metalli ja suolavesi.
Sana magnetohydrodynamiikka on johdettu sanoista magneettikenttä (magneto), neste (hydro) ja liike (dynamiikka).
Alan tutkimuksen aloitti Hannes Alfvén, joka sai työstään Nobelin fysiikanpalkinnon 1970.
Magnetohydrodynamiikkaa kuvaavat yhtälöt ovat yhdistelmiä Navier-Stokesin nesteiden dynamiikkaa kuvaavista yhtälöistä ja Maxwellin sähkömagnetismia kuvaavista yhtälöistä.
Perinteinen magnetohydrodynamiikka kuvaa plasmaa yksikomponenttisena sähkömagneettisena nesteenä. Yhtenä tärkeänä tutkimuksessa on kehittää mahdollisimman hyviä johteita, joilla olisi vastus mahdollisimman alhainen.
Tähtitieteessä MHD on tuttu, koska on esitetty, että jopa 99% tai ylikin maailmankaikkeuden aineesta olisi plasmaa.
Nokia 1650

| Nokia 1650 |
| --- | --- |

Valmistaja:  Nokia
Julkaistu:  2007
Käyttöverkot:  GSM 900/1800
Mitat:  104,2 × 43,8 × 17,8 mm
Paino:  80 g
Näyttö:  CSTN
Näytön kuvatarkkuus:  128 × 160
Värien lukumäärä:  65 tuhatta
Muisti:  8 MB, ei muistikorttipaikkaa
Kamera:  ei
Radio:  FM-radio
Musiikkisoitin:  ei
Valmiusaika:  420 h
Puheaika:  8 h
Käyttöjärjestelmä:  Series 40
Infobox OKNimi-testi OK: 
Nokia 1650 on Nokian vuonna 2007 julkaisema kehittyville markkinoille suunnattu matkapuhelin. Sen ominaisuuksia ovat muun muassa taskulamppu, FM-radio sekä polyfoniset soittoäänet.
Aiheesta muualla

Nokia 1650 - GSMArena.com (englanniksi)
Nokia 1650 - Puhelinvertailu.com
Nokia 1650 käyttöohje (Arkistoitu – Internet Archive)
Nuolimadot

| Nuolimadot |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Nuolimadot   Chaetognatha  Leuckart, 1854
Luokat
 Archisagittoidea  Sagittoidea 
Katso myös
   Nuolimadot Wikispeciesissä   Nuolimadot Commonsissa 
Infobox OKNimi-testi OK: 
Nuolimadot (Chaetognatha) on eläinkunnan pääjakso. Nuolimatoja tunnetaan noin 120 merissä elävää lajia. Pääosa niistä on planktisia, mutta jotkin lajit elävät pohjaan kiinnittyneinä. Nuolimadot ovat 2–120 mm:n pituisia. Planktisen madon ruumis on litteä, solakka ja läpikuultava, ja sitä reunustaa evä tai kaksi. Suun ympärillä on koukut, joilla madot tarttuvat saaliseläimiinsä. Nuolimadot ovat kaksineuvoisia, ja niiden hermosto on verraten hyvin kehittynyt.
Nuolimatojen sijoittuminen eläinkunnan järjestelmään on ollut kiistanalainen, jotkut pitävät niitä alkusuisina, toiset jälkisuisina.
Aiheesta muualla

Laji.fi: Nuolimadot – Chaetognatha
UniProt: Taxonomy - Chaetognatha (englanniksi)
Magdolna Rúzsa

Magdi Rúzsa:Unsubstantial Blues
Magdolna "Magdi" Rúzsa (s. 28. marraskuuta 1985) on unkarilainen poplaulaja.
Rúzsa voitti Megasztár-kilpailun kolmannen tuotantokauden vuonna 2006. Hän edusti maataan Eurovision laulukilpailussa 2007 laululla "Unsubstantial Blues". Hän pääsi läpi semifinaalista 10. toukokuuta ja lauloi kilpailun finaalissa 12. toukokuuta ja sijoittui sijalle 9. saaden 128 pistettä.
Rúzsan ensimmäinen levyjulkaisu oli covereista koostuva livelevy A döntőkben elhangzott dalok (6.6.2006), joka on myynyt Unkarissa kolminkertaista platinaa. Ensimmäinen studioalbumi oli Ördögi angyal (20.11.2006), joka niin ikään nousi maan listojen kärkeen.
Livius Andronicus

Lucius Livius Andronicus (m.kreik. Λούκιος Λίβιος Ανδρόνικος, Lūkios Livios Andronikos; n. 284–204 eaa.) oli kreikkalais-roomalainen runoilija. Hän syntyi todennäköisesti Taraksen eli latinalaisittain Tarentumin kreikkalaissiirtokunnassa. Hän tuli Roomaan sotavankina tai hänet myytiin orjaksi sen jälkeen, kun Rooma 272 eaa. valloitti Taraksen.
Andronicuksen isäntä vapautti hänet pian, ja hän ryhtyi työskentelemään koulumestarina ja omaksui roomalaisen nimen. Hänen onnistui levittää hellenismiä Rooman varakkaan nuorison keskuuteen. Samalla hän ryhtyi uraauurtavaan työhön roomalaisen runouden perustajana. Caton mukaan ”roomalaiset eivät tunteneet minkäänlaista kunnioitusta runoutta kohtaan”.
Ennen Andronicusta roomalaisilla oli vain joitakin kansanomaisia loruja ja niitäkin melko vähän. Häntä voi pitää roomalaisen kirjallisuuden alkuunpanijana, sillä hän käänsi Odysseian latinaksi saturnista mittaa käyttäen sekä mukailemalla kreikkalaisia näytelmiä. Hänen teoksistaan on säilynyt ainoastaan fragmentteja.
Antiikin aikana Andronicuksen teokset kuuluivat koululaisten pakolliseen lukemistoon. Hänen teoksiaan ei juuri myöhemmin arvostettu ja todettiin, että niitä ei kukaan lue kouluaikojensa jälkeen omasta halustaan.
Aiheesta muualla

Livius Andronicus. Corpus Scriptorum Latinorum.
Maija-Liisa Veteläinen

Maija-Liisa Veteläinen (s. 1. kesäkuuta 1948 Pudasjärvi) on suomalainen keskustaa edustava poliitikko ja kunnallisjohtaja. Hän oli kansanedustaja vuosina 1995–1999 Oulun vaalipiiristä. Kansanedustajakautensa jälkeen hän on toiminut kunnanjohtajana Puolangalla ja kaupunginjohtajana Haapajärvellä. Vuonna 2008 Veteläinen sai kaupunkineuvoksen arvonimen.
Koulutukseltaan Veteläinen on humanististen tieteiden kandidaatti. Hän toimi historian ja yhteiskuntaopin lehtorina Haapajärven yläasteella vuosina 1979–2000.
Nokia 2

| Nokia 2 |
| --- | --- |
Valmistaja:  HMD Global
Julkaistu:  lokakuu 2017
Mitat:  143,5 × 71,3 × 9,3 mm
Näyttö:  5,0" LCD
Näytön kuvatarkkuus:  720 × 1 280
Suoritin:  Qualcomm Snapdragon 212 8909 v2
Grafiikkapiiri:  Adreno 304
Muisti:  8 Gt
Keskusmuisti:  1 Gt
Takakamera:  8 megapikseliä
Etukamera:  5 megapikseliä
Käyttöjärjestelmä:  Android 7.1.1 (Nougat)
Akku:  4 100 mAh
Muistikorttipaikka:  tukee enintään 128 Gt:n microSD-kortteja
Infobox OKNimi-testi OK: 
Nokia 2 on HMD Globalin lokakuussa 2017 julkisema älypuhelin, jossa on esiasennettuna Android 7.1.1 (Nougat). Puhelin julkistettiin Intiassa.